In nomine sanctę et individuę Trinitatis. Amen. Notum sit omnibus tam futuris quam presentibus quod ego Guido de Verge, dedi Deo et fratribus militię Templi Salomonis, pro redemptione animę meę et parentum meorum, quamdam carrucatam terrę apud Autrei, cum pascuis et nemoribus, libere et quiete, sicut meę proprię sunt in perpetuum possidendam. Illam videlicet carrucatam quam ipsi Templarii a me tenebant, quam etiam dimisi eisdem Templariis usque ad tres annos, cum a patria mea recedere, Iherosolymam profecturus. Ut autem hoc meum donum firmum et inconcussum permaneat, presentem cartam sigilli mei impressione munivi, et subscriptorum testium auc[tori]tate roboravi. Hujus rei testes sunt dominus M[anasses], Dei gratia Legr. [Lengonensis] episcopus, qui ham cartam sigillo suo confirmavit; dominus Odo de Chanlite; dominus Gauterius de Soberlo (sic); dominus Calo de Grance; dominus Stephanus de Faverne; dominus Garnerius de Bruino; Arnulfus de Dolai; Ugo Levre de Champaine. Actum in obsidione Accon anno ab incarnatione Domini M°C°LXXXX°I° indictione IX.